CELEX: 62015TN0524
Language: lt
Date: 2015-09-07 00:00:00
Title: Byla T-524/15: 2015 m. rugsėjo 7 d. pareikštas ieškinys byloje NICO/Taryba

9.11.2015   
            
            
               LT
            
            
               Europos Sąjungos oficialusis leidinys
            
            
               C 371/34
            
         2015 m. rugsėjo 7 d. pareikštas ieškinys byloje NICO/Taryba
   
   (Byla T-524/15)
   (2015/C 371/35)
   Proceso kalba: anglų
   
      Šalys
   
   
      Ieškovė: Naftiran Intertrade Co. (NICO) Sàrl (Piuli, Šveicarija), atstovaujama advokatų J. Grayston, P. Gjørtler, G. Pandey ir D. Rovetta
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               nurodyti Tarybai, taikant proceso organizavimo priemones, atskleisti išsamią 2015 m. sausio 23 d. dokumento, susijusio su Tarybos Generalinio sekretoriato pranešimu Nuolatinių atstovų komitetui dėl „I/A“ punkto, 1 priedo versiją ir bet kokį kitą su ieškove susijusį dokumentą,
            
         
               —
            
            
               panaikinti 2015 m. birželio 26 d. Tarybos rašte, išsiųstame ieškovės advokatams, esantį sprendimą dėl Tarybos sprendimo 2010/413/BUSP dėl ribojamųjų priemonių Iranui (1), iš dalies pakeisto 2012 m. spalio 15 d. Tarybos sprendimu 2012/635/BUSP, II priede ir Reglamento (ES) Nr. 267/2012 dėl ribojamųjų priemonių Iranui (2), įgyvendinto 2012 m. spalio 15 d. Tarybos įgyvendinimo reglamentu (ES) Nr. 945/2012, IX priede pateikto asmenų ir subjektų sąrašo peržiūros, kiek ginčijamu sprendimu atsisakyta iš asmenų ir subjektų, kuriems taikomos ribojamosios priemonės, sąrašo išbraukti ieškovės pavadinimą,
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas, susijęs su teisės į gynybą ir teisės būti išklausytam, Pagrindinių teisių chartijos 41 straipsnio ir gero administravimo principo pažeidimu
               
                           —
                        
                        
                           Vykstant peržiūros procedūrai ieškovei buvo tik pranešta, kad Taryba dėl jos jau priėmė neigiamą sprendimą. Jai visiškai nebuvo suteikta galimybė pateikti pastabų ir remtis teise į gynybą. Jai tik buvo nustatytas terminas atsiųsti pastabas, į kurias visiškai neatsižvelgta prieš priimant sprendimą ir kurias Taryba išnagrinės tik per būsimą administracinės peržiūros procedūrą dėl išbraukimo iš sąrašo.
                        
                     
         
               2.
            
            
               Antrasis ieškinio pagrindas, susijęs su nepakankamu motyvavimu
               
                           —
                        
                        
                           Sprendime dėl peržiūros nepateikti tinkami motyvai, kuriais remdamasi ieškovė galėtų suprasti, kodėl atmestas jos administracinis skundas dėl išbraukimo iš sąrašo.
                        
                     
         
               3.
            
            
               Trečiasis ieškinio pagrindas, susijęs su akivaizdžia vertinimo klaida ir pagrindinių procedūrinių ir esmės reikalavimų pažeidimu
               
                           —
                        
                        
                           Siekdama pagrįsti ginčijamą sprendimą Taryba aiškiai rėmėsi dokumentais ir įrodymais, susijusiais su ankstesniais administracinės procedūros etapais.
                        
                     
         
               4.
            
            
               Ketvirtasis ieškinio pagrindas, susijęs su pagrindinių procedūrinių ir esmės reikalavimų ir Pagrindinių teisių chartijos 41 straipsnio pažeidimu ir su ginčijamą sprendimą pasirašiusio asmens kompetencijos neturėjimu
               
                           —
                        
                        
                           2015 m. birželio 26 d. ginčijamame Tarybos rašte, kuriame pateiktas sprendimas neišbraukti iš sąrašo, yra formos trūkumų. Dėl tokių nagrinėjamo akto formos trūkumų taip pat iš esmės pažeistos ieškovės teisės.
                        
                     
         
      (1)  2010 m. liepos 26 d. Tarybos sprendimas 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010, p. 39).
   
      (2)  2012 m. kovo 23 d. Tarybos reglamentas (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, 2012, p. 1).